CELEX: 32019D1895
Language: sk
Date: 2019-11-07 00:00:00
Title: Vykonávacie rozhodnutie Komisie (EÚ) 2019/1895 zo 7. november 2019, ktorým sa niekoľko ostrovov v Portugalsku uznáva za územia bez výskytu varoázy a ktorým sa mení príloha k vykonávaciemu rozhodnutiu 2013/503/EÚ [oznámené pod číslom C(2019) 7905] (Text s významom pre EHP)

12.11.2019   
               
               
                  SK
               
               
                  Úradný vestník Európskej únie
               
               
                  L 291/54
               
            
         VYKONÁVACIE ROZHODNUTIE KOMISIE (EÚ) 2019/1895
         zo 7. november 2019,
         ktorým sa niekoľko ostrovov v Portugalsku uznáva za územia bez výskytu varoázy a ktorým sa mení príloha k vykonávaciemu rozhodnutiu 2013/503/EÚ
         [oznámené pod číslom C(2019) 7905]
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I smernice 90/425/EHS, a na ich dovoz do Spoločenstva (1), a najmä na jej článok 15 ods. 2,
         keďže:
         
                     (1)
                  
                  
                     V článku 15 smernice 92/65/EHS sa stanovuje, že ak sa členský štát domnieva, že jeho územie je úplne alebo čiastočne bez výskytu jednej z nákaz uvedených v prílohe B k uvedenej smernici, predloží Komisii primerané zdôvodnenie, na základe ktorého sa prijme rozhodnutie, ktorým sa členský štát uznáva za územie, ktoré je úplne alebo čiastočne bez výskytu danej nákazy, a v ktorom sa uvedú všetky ďalšie obchodné záruky, o ktoré daný členský štát žiada.
                  
               
                     (2)
                  
                  
                     Varoáza medonosných včiel sa v prílohe B k smernici 92/65/EHS uvádza pod pôvodným názvom „varoáza“ a vykonávacím rozhodnutím Komisie 2013/503/EÚ (2) už bolo niekoľko území v členských štátoch uznaných za územia bez výskytu tejto nákazy. Tieto územia sú uvedené v prílohe k vykonávaciemu rozhodnutiu 2013/503/EÚ spolu s ďalšími obchodnými zárukami.
                  
               
                     (3)
                  
                  
                     Portugalsko požiadalo Komisiu, aby uznala ostrovy Corvo, Graciosa, São Jorge, Santa Maria, São Miguel a Terceira patriace k Azorskému súostroviu za územia bez výskytu varoázy, požiadalo o vymedzenie ďalších obchodných záruk zodpovedajúcich obchodným zárukám na vnútroštátnej úrovni a svoju žiadosť podložilo primeraným podrobným zdôvodnením podľa článku 15 ods. 1 smernice 92/65/EHS.
                  
               
                     (4)
                  
                  
                     Na základe podrobného zdôvodnenia, ktoré predložilo Portugalsko, by sa ostrovy Corvo, Graciosa, São Jorge, Santa Maria, São Miguel a Terceira mali považovať za územia Portugalska bez výskytu varoázy a mali by sa doplniť do prílohy k vykonávaciemu rozhodnutiu Komisie 2013/503/EÚ spolu s ďalšími obchodnými zárukami.
                  
               
                     (5)
                  
                  
                     Vykonávacie rozhodnutie 2013/503/EÚ by sa preto malo zodpovedajúcim spôsobom zmeniť.
                  
               
                     (6)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Do tabuľky uvedenej v prílohe k vykonávaciemu rozhodnutiu 2013/503/EÚ sa medzi záznamy o Fínsku a Spojenom kráľovstve vkladá tento záznam:
            
                        PT
                     
                     
                        Portugalsko
                     
                     
                        Ostrov Corvo
                     
                     
                        PT01300
                        FLORES (SANTA CRUZ)
                     
                     
                        Včely (Apis mellifera) v akejkoľvek fáze životného cyklu vrátane rojov, matiek a kolónií, použité úle a rámy
                     
                  
                        Ostrov Graciosa
                     
                     
                        PT05200
                        GRACIOSA (SANTA CRUZ DA GRACIOSA)
                     
                  
                        Ostrov São Jorge
                     
                     
                        PT02700
                        SAO JORGE (VELAS)
                     
                  
                        Ostrov Santa Maria
                     
                     
                        PT02500
                        SANTA MARIA (VILA DO PORTO)
                     
                  
                        Ostrov São Miguel
                     
                     
                        PT02600
                        SAO MIGUEL (PONTA DELGADA)
                     
                  
                        Ostrov Terceira
                     
                     
                        PT02800
                        TERCEIRA (ANGRA DO HEROISMO)
                     
                  
         
            Článok 2
            Toto rozhodnutie je určené členským štátom.
         
         
            V Bruseli 7. november 2019
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES L 268, 14.9.1992, s. 54.
         
            (2)  Vykonávacie rozhodnutie Komisie 2013/503/ EÚ z 11. októbra 2013, ktorým sa uznávajú určité územia Únie za územia bez výskytu varoázy včiel a ktorým sa zriaďujú ďalšie záruky vyžadované vo vnútornom obchode Únie a pri dovozoch v záujme ochrany ich štatútu bez výskytu varoázy (Ú. v. EÚ L 273, 15.10.2013, s. 38).